bluuebunny/crossref_metadata_2025 huggingface dataset:
Δείκτες ποιότητας νοσηλευτικών παρεμβάσεων στη μονάδα εντατικής θεραπείας και συσχέτισή τους με την έκβαση των νοσηλευομένων
Authors: Γερασίμου Σωτηρία
Published: January 2014

Εισαγωγή: Στον χώρο της υγείας, η ποιότητα θα μπορούσε να ορισθεί ως η τάση αύξησης της πιθανότητας να επιτευχθούν τα επιθυμητά αποτελέσματα αναφορικά με την κατάσταση της υγείας των ασθενών. Ειδικά στη Μονάδα Εντατικής Θεραπείας (ΜΕΘ), όπου οι ασθενείς λόγω του νοσολογικού υπόβαθρου χαρακτηρίζονται από υψηλή πιθανότητα να εμφανίσουν επιπλοκές και αυξημένη θνησιμότητα, η εφαρμογή συστήματος ποιότητας είναι ιδιαίτερα σημαντική. Σκοπός: Σκοπός της παρούσας μελέτης είναι να συσχετίσει δείκτες νοσηλευτικής πρακτικής με την έκβαση νοσηλευόμενων ασθενών στη ΜΕΘ. Οι παράμετροι αξιολόγησης της νοσηλευτικής πρακτικής που περιλαμβάνονται στην παρούσα μελέτη είναι η αναλογία νοσηλευτών ασθενών (Nurse/Patient ratio) και ο βαθμός ικανοποίησης της οικογένειας των ασθενών, όπως αξιολογήθηκε με το ερωτηματολόγιο Family Satisfaction ICU-24 (FS ICU-24). Επίσης, διερευνάται η συσχέτιση ενός ακόμα παράγοντα (νοσηλευτικός φόρτος εργασίας) με την αναλογία νοσηλευτών/ασθενών και τον βαθμό ικανοποίησης της οικογένειας. Ο νοσηλευτικός φόρτος εργασίας εκτιμήθηκε με δύο συστήματα αξιολόγησης, το εργαλείο Nursing Activities Score (NAS) και το εργαλείο Therapeutic Intervention Scoring System-28 (TISS-28). Μέθοδος: Το δείγμα της μελέτης περιλαμβάνει 154 ασθενείς που νοσηλεύτηκαν στη ΜΕΘ του Γενικού Νοσοκομείου Λάρισας κατά το χρονικό διάστημα Ιανουάριος - Δεκέμβριος 2009. Καταγράφηκαν τα δεδομένα σχετικά με την ηλικία των ασθενών, την αιτία εισαγωγής, σύμφωνα με την κλίμακα ταξινόμησης International Classification of Diseases (ICD-10) και τη βαρύτητα της νόσου των ασθενών, που εκτιμήθηκε με το σύστημα SAPS-II (Simplified Acute Physiology Score-II). Επιπλέον, εκτιμήθηκε το προτυπωμένο πηλίκο θνησιμότητας SMR, η αναλογία νοσηλευτών/ασθενών, ο βαθμός ικανοποίησης του οικογενειακού περιβάλλοντος και ο νοσηλευτικός φόρτος εργασίας. Η ανάλυση των πληροφοριών έγινε με το στατιστικό πακέτο επεξεργασίας SPSS (Statistical Package for the Social Science) 17.0 για τα Windows. Αποτελέσματα: Η μέση ηλικία των ασθενών ήταν 59,21±17,95 έτη (εύρος 18 -88 έτη) και η αναλογία νοσηλευτών/ασθενών υπολογίστηκε σε 1/2. Το SAPS-II έλαβε την τιμή 45,64±19,66. Ο μέσος βαθμός ικανοποίησης της οικογένειας από την παρεχόμενη φροντίδα υγείας ήταν ίσος με 80,7%. Ο νοσηλευτικός φόρτος εργασίας, όπως εκτιμήθηκε με τα συστήματα αξιολόγησης TISS-28 και NAS, ήταν υψηλός κατά την πρωινή βάρδια και επηρεάζει θετικά το επίπεδο ικανοποίησης της οικογένειας του ασθενούς. Συμπεράσματα: Στη ΜΕΘ, οι αυξημένες απαιτήσεις φροντίδας σε συνδυασμό με τη μειωμένη αναλογία νοσηλευτών/ασθενών και την αύξηση του φόρτου εργασίας, μπορούν να οδηγήσουν στην εμφάνιση του συνδρόμου επαγγελματικής εξουθένωσης και σε μειωμένη ικανοποίηση της οικογένειας του ασθενούς. Η «επένδυση» στο νοσηλευτικό δυναμικό και η βελτίωση του εργασιακού περιβάλλοντος, ενδεχομένως αποτελούν την καλύτερη στρατηγική για τη βελτίωση της απόδοσης της ΜΕΘ με αποδέκτες τους εργαζόμενους και τους περιθαλπόμενους ασθενείς.
Επίδραση του σωματικού βάρους σφαγής και του φύλου στην ποιότητα του σφάγιου και του κρέατος αρνιών φυλής Χίου
Authors: Τσολακίδη Κατερίνα
Published: January 2014

Σκοπός της εργασίας ήταν η μελέτη της επίδρασης του βάρους σφαγής και του φύλου στα ποιοτικά χαρακτηριστικά του σφάγιου και του κρέατος αρνιών φυλής Χίου.Επιλέχθηκαν 27 θηλυκοί και 27 αρσενικοί αμνοί φυλής Χίου, μετά τον απογαλακτισμό, μέσου βάρους 16,7 Kg και χωρίστηκαν τυχαία σε τρεις ομάδες. Ακολούθησαν ατομική διατροφή και σφάγησαν στα 25, 30 και 35 Kg.Μετά τη σφαγή εκτιμήθηκε το βάρος, και η σύσταση του σφάγιου, η απόδοσή του, το μήκος του, το μήκος κορμού, η περίμετρος μηρού και η επιφάνεια επιμήκους ραχιαίου μυός. Επιπλέον εκτιμήθηκε το βάρος και η σύσταση των επιμέρους τεμαχίων του (μηρός, οσφύς, κοιλιά, στήθος, πλευρές, ωμοπλάτη, τράχηλος). Τέλος, απομονώθηκαν οι μύες υπακάνθιος, υπερακάνθιος, επιμήκης ραχιαίος, επιμήκης οσφυϊκός, ημιμεμβρανώδης και τετρακέφαλος προκειμένου να εκτιμηθούν τα ποιοτικά χαρακτηριστικά του κρέατος. Συγκεκριμένα, μετρήθηκαν το pH24, οι παράμετροι χρώματος L*, a* και b*, η συγκέντρωση μυοσφαιρίνης, το ποσοστό πρωτεΐνης, λίπους, κολλαγόνου και η Ι.Σ.Ν. Επίσης, μετρήθηκε το μήκος των σαρκομεριδίων και η τρυφερότητα στον επιμήκη οσφυϊκό μυ.Τα θηλυκά παρουσίασαν μικρότερο ρυθμό ανάπτυξης, είχαν μεγαλύτερη απόδοση σε σφάγιο και σημαντικά μεγαλύτερες τιμές σε όλες τις παραμέτρους του λίπους.Το βάρος σφαγής επέδρασε σημαντικά στη σύσταση του σφάγιου προκαλώντας αύξηση του ποσοστού λίπους και τάση μείωσης παρουσιάζει του ποσοστού κρέατος και οστών. H επιφάνεια του επιμήκους ραχιαίου μυός, αυξανομένου του βάρους σφαγής, τείνει να αυξηθεί.Το κρέας των θηλυκών ήταν σημαντικά πιο κίτρινο, είχε μικρότερο ποσοστό πρωτεΐνης και κολλαγόνου και μεγαλύτερο ποσοστό λίπους σε σχέση με αυτό των αρσενικών. Επιπλέον, έτεινε να έχει μεγαλύτερη συγκέντρωση μυοσφαιρίνης, μικρότερη Ι.Σ.Ν. και να είναι λιγότερο τρυφερό. Η αύξηση του βάρους σφαγής προκάλεσε αύξηση της έντασης του κίτρινου χρώματος, της συγκέντρωσης μυοσφαιρίνης, του ποσοστού ενδομυϊκού λίπους, της πρωτεΐνης και της ξηράς ουσίας. Αντίθετα, προϊόντος του βάρους σφαγής, μείωση παρουσίασε το pH24, η φωτεινότητα, η Ι.Σ.Ν. και η περιεκτικότητα των μυών σε κολλαγόνο.Η ανατομική θέση των μυών επέδρασε σημαντικά στα κύρια ποιοτικά χαρακτηριστικά του κρέατος, ενώ ο μόνος παράγοντας που επηρέασε το μήκος των σαρκομεριδίων ήταν το στάδιο ωρίμανσης του κρέατος.Συμπερασματικά, τα μεγαλύτερα βάρη σφαγής επηρεάζουν τα ποιοτικά χαρακτηριστικά του σφάγιου και του κρέατος μάλλον δυσμενώς. Ωστόσο, απαιτούνται δοκιμές γευσιγνωσίας προκειμένου να αποτιμηθεί η αποδοχή τους από τους καταναλωτές.Λέξεις κλειδιά: αρνιά φυλής Χίου, βάρος σφαγής, φύλο, ποιότητα σφάγιου, ποιότητα κρέατος
Αξιολόγηση της επίδοσης πολυπρακτορικών συστημάτων σε εφαρμογές διαχείρισης εφοδιαστικής αλυσίδας
Authors: Νικολαΐδου Παρασκευή
Published: January 2014

Η ερευνητική περιοχή των πρακτόρων λογισμικού και των πολυπρακτορικών συστημάτων είναι σχετικά νέα αλλά βρίσκει ήδη ποικίλες εφαρμογές σε διάφορα επιστημονικά πεδία. Μία εφαρμογή είναι και η διαχείριση εφοδιαστικής αλυσίδας, όπου τα πολυπρακτορικά συστήματα αποτελούν ιδανική λύση, καθότι μπορούν εύκολα να μοντελοποιήσουν και να αποδώσουν την πολυπλοκότητα του συστήματος, μπορώντας παράλληλα να ενσωματώσουν ένα σημαντικό βαθμό ευφυΐας και προσαρμοστικότητας. Παρόλ'αυτά, η αποδοτικότητα συνήθως μετράται με βάση το αυξημένο κέρδος, που μπορεί να είναι το επιθυμητό αποτέλεσμα και μια εύκολα μετρήσιμη ποσότητα, αλλά είναι μια σχετικά μυωπική προσέγγιση και μπορεί να σχετιστεί με τη δομή και την ουσία του πολυπρακτορικού συστήματος μόνο με πειραματισμό. Αυτό το ζήτημα συνήθως δεν αντιμετωπίζεται και η απόδοση του συστήματος σπάνια αξιολογείται σε βάθος. Στο πλαίσιο της παρούσας διατριβής, παρουσιάζεται μια γενικευμένη και επαναχρησιμοποιήσιμη μεθοδολογία σχεδιασμού και αξιολόγησης των πολυπρακτορικών συστημάτων που ασχολούνται με διαχείριση εφοδιαστικής αλυσίδας. Καλύπτονται όλα τα στάδια ανάπτυξης ενός συστήματος, ξεκινώντας από το σχεδιασμό του, περνώντας από την ενσωμάτωση της γνώσης και καταλήγοντας στην αξιολόγηση. Πιο αναλυτικά: Αρχικά, εισάγεται μια επιτυχής μεθοδολογία σχεδιασμού πολυπρακτορικών συστημάτων για περιβάλλοντα διαχείρισης εφοδιαστικής αλυσίδας σε συνδυασμό με τεχνικές εξόρυξης γνώσης. Λειτουργώντας σε ένα δυναμικό περιβάλλον διαχείρισης εφοδιαστικής αλυσίδας, λάβαμε υπόψη μας καθιερωμένες πρακτικές ανάπτυξης πολυπρακτορικών συστημάτων και ταυτοποιήσαμε τις παραμέτρους που ταιριάζουν καλύτερα στο μοντέλο μας. Σε αυτές τις παραμέτρους, αναλύσαμε εκτενώς τον τρόπο με τον οποίο η εξόρυξη γνώσης μπορεί να εφαρμοστεί για να βελτιώσει την ευφυΐα ενός πράκτορα λογισμικού. Στη συνέχεια, παρουσιάζεται μια καινούρια μέθοδος που μας επιτρέπει να εκμεταλλευόμαστε στο μέγιστο τους παραδοσιακούς αλγορίθμους εξόρυξης γνώσης για δεδομένα χρονοσειρών, όπου το κάθε δείγμα εξαρτάται από τα προηγούμενα, ξεπερνώντας τα προβλήματα της διαστασιμότητας. Εφαρμόσαμε τη μέθοδό μας σε δύο διαφορετικά παραδείγματα. Η μέθοδός μας ήταν ικανή να παράγει επιτυχή μοντέλα εξόρυξης γνώσης και για τις δύο περιπτώσεις, χρησιμοποιώντας διαφορετικούς αλγορίθμους. Τέλος, προσφέρεται ένα εκτενές σύνολο μετρικών, που μας επιτρέπει να ποσοτικοποιούμε και να μετράμε σωστά διάφορες πτυχές του πολυπρακτορικού συστήματος και να αξιολογούμε την επίδοσή του. Οι μετρικές αυτές καλύπτουν και το τμήμα που αφορά τα πολυπρακτορικά συστήματα και το τμήμα που αφορά τη διαχείριση εφοδιαστικής αλυσίδας, για να δίνουν μια σωστή, σφαιρική εικόνα της επίδοσής του. Η μεθοδολογία αυτή επιδεικνύεται μέσω της εφαρμογής της σε μια πολυπρακτορική πλατφόρμα ανοιχτού λογισμικού που προσομοιώνει τη λειτουργία της εφοδιαστικής αλυσίδας.
Development of evaluation method for visual design with multivariate statistical techniques
Authors: Παπαχρήστος Ελευθέριος
Published: January 2014

Ο στόχος της παρούσας διατριβής είναι η πρόταση και ανάπτυξη μεθόδου αξιολόγησης διεπιφανειών χρήστη που θα λαμβάνει υπόψη τόσο τα αντικειμενικά χαρακτηριστικά σχεδιασμού, όσο και την υποκειμενική διάσταση που διέπει αξιολογήσεις με επίκεντρο τον χρήστη. Για την επίτευξη του στόχου αυτού αναπτύχθηκε μέθοδος αξιολόγησης, η οποία βασίζεται στην συγκριτική αξιολόγηση εναλλακτικών σχεδιασμών κατά την φάση συλλογής δεδομένων και στην χαρτογράφηση προτίμησης κατά την φάση ανάλυσης αποτελεσμάτων. Για την διερεύνηση της καταλληλότητας της προτεινόμενης μεθόδου αξιολόγησης, διεξήχθησαν τέσσερις μελέτες περίπτωσης κατά τις οποίες αξιολογήθηκαν συνολικά 51 ιστοσελίδες από 149 αξιολογητές. Κάθε μελέτη περίπτωσης διερευνούσε διαφορετική κατηγορία ιστοσελίδων και διαφορετικά σενάρια χρήσης της μεθόδου (π.χ. φάση προδιαγραφών, αξιολόγηση πρωτοτύπων κ.α.), έτσι ώστε να αξιολογηθεί η δυνατότητα της μεθόδου να εφαρμοστεί σε διαφορετικές συνθήκες. Σημαντικό πλεονέκτημα της προτεινόμενης μεθόδου είναι η δυνατότητα αναγνώρισης ετερογένειας απόψεων του δείγματος, η οποία σε άλλες μεθόδους αξιολόγησης θεωρείται θόρυβος στα δεδομένα και παραβλέπεται. Τα αποτελέσματα των αξιολογήσεων αναδεικνύουν σημαντική ετερογένεια αλλά και σχετική συμφωνία στις προτιμήσεις και αντιλήψεις των συμμετεχόντων. Με στόχο την ερμηνεία των αποτελεσμάτων από τα πειράματα αξιολόγησης διερευνήθηκαν τρεις πηγές δεδομένων πέρα από τις ταξινομήσεις προτίμησης από τους συμμετέχοντες σε όλες τις μελέτες περίπτωσης: α] αξιολογήσεις βάσει υποκειμενικών χαρακτηριστικών από τους ίδιους τους συμμετέχοντες που ταξινόμησαν τις ιστοσελίδες με βάση την προτίμηση τους, β) αξιολογήσεις περιγραφικών και αντικειμενικών σχεδιαστικών χαρακτηριστικών από ομάδα εκπαιδευμένων εμπειρογνωμόνων, γ) Αντικειμενικές μετρήσεις σχεδιαστικών χαρακτηριστικών με αυτόματα και ημιαυτόματα εργαλεία αναγνώρισης εικόνας. Η δυνατότητα να ερμηνευτούν οι προτιμήσεις των χρηστών με την βοήθεια αυτών των πηγών δεδομένων, διερευνήθηκε ξεχωριστά αλλά και σε συνδυασμό σε κάθε μελέτη περίπτωσης. Στόχος ήταν να αποτιμηθεί η δυνατότητα συσχέτισης δεδομένων που διακατέχονται από διαφορετικά επίπεδα υποκειμενισμού με τις προτιμήσεις των συμμετεχόντων. Ιδανικά, θα αρκούσαν αντικειμενικές μετρήσεις και δεν θα επιβαρύνονταν οι χρήστες με επιπλέον βαθμολογήσεις των διεπιφανειών. Τα αποτελέσματα όμως έδειξαν ότι ένας συνδυασμός αντικειμενικών και υποκειμενικών xαρακτηριστικών ήταν ο βέλτιστος για την επιτυχή ερμηνεία των προτιμήσεων των χρηστών. Η μέθοδος αξιολόγησης που προτείνεται στα πλαίσια αυτής της διατριβής παρουσιάζει συγκριτικά πλεονεκτήματα σε σχέση με την χρήση τυποποιημένων ερωτηματολόγιων που είναι η επικρατέστερη μέθοδος στον χώρο της επικοινωνίας ανθρώπου υπολογιστή. Τα πλεονεκτήματα αυτά σχετίζονται κυρίως με την ευελιξία της μεθόδου και γίνονται εμφανή στις μελέτες αξιολόγησης που διεξήχθησαν με στόχο την εφαρμογή της μεθόδου για την αξιολόγηση ιστοσελίδων που ανήκουν σε τέσσερα διαφορετικά πεδία εφαρμογής.
Βαρυκεντρικές υποδιαιρέσεις, σμήνη και απαρίθμηση μεταθέσεων
Authors: Σαββίδου Χριστίνα
Published: January 2014

Το τοπικό h-πολυώνυμο για μία υποδιαίρεση του μονοπλόκου ορίστηκε από τον Stanley, ο οποίος και απέδειξε ότι το τοπικό h-πολυώνυμο της βαρυκεντρικής υποδιαίρεσης του μονοπλόκου είναι ίσο με τη γεννήτρια συνάρτηση του πλήθους των υπερβάσεων στις μεταθέσεις χωρίς σταθερά σημεία. Κατ' αναλογία, εμείς μελετούμε μία βαρυκεντρική υποδιαίρεση με εφαρμογές στην απαρίθμηση μεταθέσεων της υπεροκταεδρικής ομάδας. Επιπλεόν, για τις υποδιαιρέσεις σμηνών αποδεικνύεται ότι το τοπικό h-πολυώνυμο είναι γ-μη αρνητικό. Στην περίπτωση των κλασικών συστημάτων ριζών δίνονται συνδυαστικές ερμηνείες μέσω μη διασταυρούμενων διαμερίσεων. Τέλος, μελετούμε πώς μεταβάλλονται τα κυβικά h-διανύσματα ενός κυβικού συμπλέγματος μέσω κυβικής βαρυκεντρικής υποδιαίρεσης.
Σχεδιαστικά και τεχνικά θέματα στην εργασία του Jackson Pollock
Authors: Μακρυδημήτρη Θεοδώρα
Published: January 2014

Η επιλογή του θέματος του σχεδιαστικού έργου του Pollock προέκυψε από την ταύτιση στο έργο του ζωγράφου του τρόπου έρευνας, χρωματικής κατασκευής της εικόνας και τα σχεδιαστικά μέσα που χρησιμοποιεί για την απόδοση της χρωματικής αυτής δομής. Τα κεφάλαια που ακολουθούν εξετάζουν θέματα όπως η χρήση ψυχαναλυτικής και μυθολογικής εικονογραφίας, οι επιρροές Ευρωπαίων καλλιτεχνών και το ενδιαφέρον του Pollock για την εύρεση τεχνικών και θεμάτων που άρμοζαν στην ιδεολογία και ψυχοσύνθεσή του. Αναλυτικά, αναφέρομαι στη χρήση εικονογραφικών θεμάτων επηρεασμένη από το ενδιαφέρον του Pollock και πολλών σύγχρονων του καλλιτεχνών για μη-δυτικές θρησκείες, μυθολογίες και τέχνες. Ακόμα, στις χρωματικές δομές και θεματολογία του Picasso σε σχέση με τον Pollock και το έργο του. Παρατηρούμε σε έργα του Pollock σταξίματα, γδαρσίματα, σπατουλιές και θέματα όπως «αρσενικό-θηλυκό», και ένα κράμα σουρεαλισμού και κυβισμού, επιρροές που συνθέτουν την βαθιά επίδραση του ισπανού καλλιτέχνη στον Pollock. Συζητούνται επίσης οι εναλλακτικές αποδόσεις του Pollock στα μεγάλα κεντρικά θέματα που είχαν εκτεθεί κατά την κλασσική περίοδο της μοντέρνας τέχνης, τότε που γεννήθηκαν οι περισσότεροι από τους σύγχρονους καλλιτέχνες. Στο κεφάλαιο που αναφέρεται στην περίοδο 1947-1950 γίνεται αναφορά στην εφαρμογή της τεχνικής του dripping, το χύσιμο σμάλτου, αλουμινίου, λαδομπογιάς πάνω σε μεγάλα κομμάτια καμβά απλωμένα στο πάτωμα. Το χύσιμο των υλικών στον καμβά οδήγησε τη ζωγραφική του Pollock στις πηγές του ασυνείδητου ενώ από τα υλικά έβγαλε ένα καθαρά συνειδητό αποτέλεσμα.
Bayesian signal processing techniques for hyperspectral image unmixing
Authors: Θεμελής Κωνσταντίνος
Published: January 2014

Η διατριβή αυτή παρουσιάζει ένα πλαίσιο καινοτόμων τεχνικών επεξεργασίας σήματος κατά Bayes, οι οποίες έχουν αναπτυχθεί ειδικά για το φασματικό διαχωρισμό υπερφασματικών δεδομένων. Τα υπερφασματικά δεδομένα αποτελούνται από εκατοντάδες ή χιλιάδες εικόνες της ίδιας γεωγραφικής περιοχής, οι οποίες έχουν δειγματοληπτηθεί σε διαφορετικό μήκος κύματος. Τα σύγχρονα συστήματα τηλεπισκόπησης εκμεταλλεύονται τη φασματική αυτή πληροφορία των υπερφασματικών δεδομένων, είτε για την ανίχνευση στόχων, ή για τον εντοπισμό υλικών στην εικόνα. Φασματικός διαχωρισμός είναι η διαδικασία κατά την οποία τα αναμεμειγμένα εικονοστοιχεία της υπερφασματικής εικόνας αποσυντίθεται στα συνιστώμενα φασματικά υλικά τους και στις ποσοστιαίες αναλογίες αυτών σε κάθε εικονοστοιχείο. Αξιοποιώντας το πλαίσιο των τεχνικών κατά Bayes, αναπτύσσεται ένα ιεραρχικό μοντέλο κατά Bayes, το οποίο χρησιμοποιεί τη κατανομή Laplace ως εκ των προτέρων κατανομή για τις παραμέτρους των ποσοστιαίων αναλογιών. Η εκ των προτέρων κατανομή Laplace χρησιμοποιείται ευρέως στη συμπιεστική δειγματοληψία κατά Bayes, καθώς αντιστοιχεί στη χρήση της l1 νόρμας του περίφημου τελεστή lasso και είναι ταυτόχρονα γνωστή για την επιβολή της αραιότητας. Αυτή η αρχική ιδέα επεκτείνεται στο προτεινόμενο μοντέλο, το οποίο χρησιμοποιεί μία ανεξάρτητη εκ των προτέρων κατανομή Laplace για κάθε ένα συντελεστή του διανύσματος των αναλογιών. Το προτεινόμενο μοντέλο μπορεί στη συνέχεια να λογιστεί ως το κατά Bayes ανάλογο του προσαρμοστικού τελεστή lasso. Για τον συμπερασμό κατά Bayes, αναπτύσσεται μια αποτελεσματική μέθοδο, γνωστή ως Bayesian Inference - Iterative Conditional Expectations (BI-ICE). Η μέθοδος αυτή μπορεί να θεωρηθεί ως μία ντετερμινιστική προσέγγιση του δειγματολήπτη κατά Gibbs, αλλά μπορεί να θεωρηθεί επίσης ως μία προσέγγιση πρώτων ροπών των παρεκκλίνουσων μεθόδων προσέγγισης. Πειραματικά αποτελέσματα σε προσομοιωμένα και πραγματικά υπερφασματικά δεδομένα δείχνουν ότι η προτεινόμενη μέθοδος συγκλίνει γρήγορα, προάγει την αραιότητα των αναλογιών και παρέχει βελτιωμένη ακρίβεια εκτίμησης σε σύγκριση με άλλες σχετικές μεθόδους.
Επίδραση των μυκητοκτόνων στους μικροβιακούς δείκτες μόλυνσης (e.coli, e.feacalis) των υδάτων και στη salmonella typhi
Authors: Δήμου Δήμητρα
Published: January 2014

Στην παρούσα πειραματική μελέτη διερευνώνται οι επιπτώσεις τωνμυκητοκτόνων Dodin, Carbendazim, Ziram και Copper Hydroxide στουςμικροβιακούς δείκτες μόλυνσης των υδάτων Escherichia coli, Enterococcus faecalisκαι Salmonella typhi.Σύμφωνα με τη Νομοθεσία της Ευρωπαϊκής Ένωσης, το ανώτερο επιτρεπόμενοόριο, για τα υπολείμματα φυτοφαρμάκου στο πόσιμο νερό, είναι 0.1 μg/L ενώ για τοσύνολο των ενώσεων αυτών είναι 0.5 μg/L.Οι συγκεντρώσεις των φυτοφαρμάκων στα διαλύματα, που εφαρμόστηκαν στηνπαρούσα μελέτη, ήταν στο ανώτερο επιτρεπόμενο όριο 0.1 μg/L (UPL) και 10 (1.0 μg/L), 100 (10.0 μg/L) και 1000 (100.0 μg/L), πολλαπλάσια του UPL.Οι μικροοργανισμοί που αναπτύχθηκαν στα διαλύματα των μυκητοκτόνωνελέγχθηκαν ως προς τη βραχυπρόθεσμη και μακροπρόθεσμη ανάπτυξή τους, τημορφολογία των αποικιών τους στα εκλεκτικά υλικά, τις βιοχημικές τους ιδιότητες καιτην ανθεκτικότητά τους στα αντιβιοτικά. Στους παρακάτω πινάκες καταγράφονται τααποτελέσματα της πειραματικής πορείας (Πίνακες Β.10, Β.11, Β.12, Β.13.).Η συμπεριφορά των μικροβιακών δεικτών, παρουσία των μυκητοκτόνων,εμφάνισε στατιστικά σημαντικές αλλαγές στην καμπύλη ανάπτυξης, στη μορφολογίατων αποικιών στα εκλεκτικά υλικά, στις βιοχημικές ιδιότητες και στην ανθεκτικότηταστα αντιβιοτικά.Κατά συνέπεια, αποπροσανατολιστικά δεδομένα σχετικά με τους μικροβιακούςδείκτες της ρύπανσης του νερού εξαιτίας παρεμβολών, προερχομένων από ταφυτοφάρμακα, είναι δυνατό να οδηγήσουν σε ακατάλληλη νομοθεσία και οδηγίες καινα συντελέσουν σε αναποτελεσματικές πρακτικές αναφορικά με την προστασία τουπεριβάλλοντος και του νερού.Συμπερασματικά, διαφαίνεται ότι, πιθανόν, υπάρχει ανάγκη αλγορiθμωνδιόρθωσης, κατά τις εκτιμήσεις της ρύπανσης και της μόλυνσης του νερού, σεσχέση με τα συνυπάρχοντα βιοκτόνα ή και άλλους περιβαλλοντικούς ρύπους, όπωςτα μέταλλα ή άλλοι περιβαλλοντικοί διαταράκτες.Σε ένα μολυσμένο-ρυπασμένο, φυσικό οικοσύστημα, οι σχέσεις είναιπολύπλοκες. Γενικά, με τα όρια των τιμών και με κλασικές τεχνικές, δεν μπορείπάντα να εκτιμηθεί με ασφάλεια η ποιότητα των υδάτων. Θα πρέπει να λαμβάνονταισοβαρά υπόψην όλοι οι μολυσματικοί- ρυπαντικοί παράγοντες και οι φυσικοχημικέςδιεργασίες. Για να μην οδηγούμαστε, επομένως, σε ελλιπείς και λάθος εκτιμήσεις,θα ήταν ιδανική η δημιουργία ενός αλγορίθμου, ο οποίος θα περιλαμβάνει όλουςτους φυσικοχημικούς παράγοντες που επιδρούν στο περιβάλλον.Το νερό είναι ένας ευαίσθητος πόρος και η ρύπανση, που υφίστανται σήμερα ταυδάτινα οικοσυστήματα, είναι δυνατό να επηρεάσει πολλές γενεές, οι δε δείκτεςελέγχου της μικροβιολογικής ποιότητας των υδάτων αποτελούν έναν από τουςβασικότερους παράγοντες για τη βιώσιμη διαχείρισή τους.
Μελέτη των συστηματικών μυκητιάσεων
Authors: Παπαπέτρου Ευαγγελία
Published: January 2014

Αυτή η προοπτική μελέτη, πραγματοποιήθηκε σε χρονικό διάστημα 12ετών (2001-2012), στο Πανεπιστημιακό Γενικό Νοσοκομείο Ιωαννίνων.Σκοπός της ήταν η μελέτη καντινταιμιών, η συχνότητα εμφάνισής τουςκατά τη διάρκεια των 12 ετών, η διερεύνηση των αιτιολογικώνπαραγόντων, οι οποίοι είναι υπεύθυνοι γι’ αυτές, οι πιθανές αλλαγέςστην κατανομή των Candida spp που απομονώθηκαν και η ευαισθησίααυτών στους αντιμυκητιακούς παράγοντες.Η απομόνωση, η ταυτοποίηση και ο έλεγχος ευαισθησίας έγιναν με τααυτοματοποιημένα συστήματα BacT/Alert (ΒioMérieux), Vitek II(ΒioMérieux), API32C (ΒioMérieux), καθώς και με μεθόδους κλασικήςΜικροβιολογίας και με το E-Test (AB ΒioMérieux).Επίσης αξιολογήθηκε η δοκιμασία ανίχνευσης του αντιγόνου τηςγαλακτομαννάνης (GM), στον ορό αίματος 100 ασθενών με πιθανήπνευμονική ασπεργίλλωση. Ό έλεγχος έγινε με την Platelia Aspergillusenzyme immunoassay (Bio-Rad, Hercules,CA).Σύμφωνα με τα αποτελέσματά μας, κατά τη χρονική αυτή περίοδο,όσον αφορά τις καντινταιμίες, δεν παρατηρήθηκε σημαντική αύξηση στησυχνότητά τους. Την πρώτη εξαετία η συχνότητα αυτών ήταν 3,72%,ενώ τη δεύτερη ήταν 4,38% .Την πρώτη εξαετία επικράτησαν τα στελέχη C.albicans (59,5%) σεσχέση με τα non-albicans στελέχη (40,4%). Εν αντιθέσει, τη δεύτερηεξαετία επικράτησαν τα στελέχη non-albicans (51,6%) επί τωνC.albicans (48,3%). Για τα νεογνά, για όλο το χρονικό διάστημα των 12ετών, επικράτησαν τα στελέχη non-albicans (59,5%) σε σχέση με ταC.albicans (40,5%).Οι παράγοντες κινδύνου που προέκυψαν για τους ενήλικες, ήταν οιέξης: η λήψη ευρέος φάσματος αντιβιοτικών για χρονικό διάστημα ≥ 2εβδομάδων, η χρήση κεντρικού αγγειακού καθετήρα, η χρήσηουροκαθετήρα, η ολική παρεντερική σίτιση, ο αποικισμός από Candidaspp (≥ 2 θέσεων), η παραμονή σε Μ.Ε.Θ.( ≥ 9 ημέρες), η θεραπεία μεκορτικοστεροειδή, οι χειρουργικές επεμβάσεις, οι νεοπλασίες καιθεραπεία με κυτταροτοξικούς παράγοντες, ο σακχαρώδης διαβήτης καιη αιμοδιάλυση. Οι παράγοντες κινδύνου που προέκυψαν για τα νεογνάήταν: η προωρότης (ηλικία κύησης <32 εβδομάδες), το βάρος γέννησης(<1500gr), ο αποικισμός από Candida spp (≥ 2 θέσεων),η λήψη ευρέοςφάσματος αντιβιοτικών, για παρατεταμένο χρονικό διάστημα (≥ 2εβδομάδες).Στα 12 χρόνια της μελέτης, παρατηρήθηκε μικρή αύξηση του αριθμούτων στελεχών του γένους Candida που ήταν ανθεκτικά στηφλουκοναζόλη (5,5%). Όλα τα στελέχη παραμένουν ευαίσθητα στηνAmphB, εκτός φυσικά από τις C.lusitaniae. Στις εχινοκανδίνες όλα ταστελέχη ήταν ευαίσθητα, εκτός από τις C.parapsilosis με ποσοστόαντοχής στο (71%).Η δοκιμασία ανίχνευσης GM στον ορό αίματος, αποδείχθηκε υψηλήςδιαγνωστικής αξίας για την ομάδα των ασθενών με κακοήθειεςσυμπαγών οργάνων. Από τα αποτελέσματα της μελέτης μας, ηευαισθησία της μεθόδου ήταν 100% και η ειδικότητά της 83,3%. Ηδοκιμασία ανίχνευσης GM σε συνδυασμό με άλλες διαγνωστικέςδοκιμασίες, θα μπορούσε να επιφέρει νέα πρόοδο στην έγκαιρη καιέγκυρη διάγνωση των συστηματικών ασπεργιλλώσεων.Η συνεχής μελέτη και καταγραφή των μυκητιακών λοιμώξεων είναιχρήσιμη και επιβεβλημένη στην περιοχή μας, με απώτερο σκοπό τηναποτελεσματική διαχείριση αυτών στο μέλλον.
Αλληλεπίδραση ανθρώπου – υπολογιστή με τη χρήση ευφυών διεπαφών αναγνώρισης συναισθημάτων (affective intefaces)
Authors: Γιακουμής Δημήτριος
Published: January 2014

Βασική επιδίωξη του χώρου της συναισθηματικής υπολογιστικής (Affective Computing) είναι η ανάπτυξη ολοκληρωμένων μηχανών, ικανών αφενός να αναγνωρίζουν παραμέτρους της συναισθηματικής κατάστασης του χρήστη τους, και αφετέρου, να αναπροσαρμόζουν το πεδίο της αλληλεπίδρασης κατάλληλα. Στο πλαίσιο αυτό, η αυτόματη αναγνώριση ανθρώπινων συναισθημάτων από υπολογιστή (ΑΑΣ) αποτελεί σημαντική πρόκληση ως πολύπλοκο πρόβλημα, η επίλυση του οποίου δύναται να συμβάλει αποφασιστικά, τόσο στη βελτίωση της αλληλεπίδρασης ανθρώπου-υπολογιστή, όσο και στη βελτίωση της ποιότητας ζωής του ανθρώπου γενικότερα. Η παρούσα διατριβή εξετάζει το θέμα της αλληλεπίδρασης ανθρώπου-υπολογιστή με χρήση ευφυών διεπαφών αναγνώρισης συναισθημάτων. Στα πλαίσιά της, εισάγονται για πρώτη φορά στο χώρο της ΑΑΣ, μέθοδοι επεξεργασίας βιοσημάτων Ηλεκτροκαρδιογραφήματος και Γαλβανικής Αντίδρασης Δέρματος, που βασίζονται στη θεωρία των ορθογώνιων ροπών Legendre και Krawtchouk. Προτείνονται επίσης νέες τροποποιήσεις των εν λόγω ροπών, οι οποίες είναι σε θέση να δώσουν χαρακτηριστικά βιοσημάτων, ικανά για περαιτέρω ενίσχυση της ΑΑΣ. Ακόμη, εισάγονται νέα, εξατομικευμένα χαρακτηριστικά των παραπάνω βιοσημάτων, ικανά να αμβλύνουν τις διαφοροποιήσεις που τυπικά παρουσιάζονται στα βιοσήματα διαφορετικών ανθρώπων. Επιπρόσθετα, προτείνονται νέα χαρακτηριστικά συμπεριφοράς του ανθρώπου, τα οποία μπορούν να εξαχθούν αυτόματα από υπολογιστικά συστήματα, με στόχο την αυτόματη αναγνώριση στρες. Εστιάζοντας σε μελλοντικές πρακτικές εφαρμογές ΑΑΣ, οι προτεινόμενες μέθοδοι εξετάζονται πειραματικά ως προς την απόδοσή τους στην αυτόματη αναγνώριση συναισθηματικών καταστάσεων ανίας, εκνευρισμού και ψυχολογικού στρες. Για το σκοπό αυτό, σχεδιάστηκαν και εκτελέστηκαν στα πλαίσια της παρούσας έρευνας πειράματα, που είχαν σαν στόχο την καταγραφή των απαραίτητων δεδομένων, κατά την επαγωγή των παραπάνω συναισθημάτων. Τα πειραματικά αποτελέσματα που προέκυψαν, καταδεικνύουν ότι οι προτεινόμενες μέθοδοι έχουν τη δυνατότητα να ενισχύσουν σημαντικά το χώρο της ΑΑΣ, στην κατεύθυνση της ανάπτυξης μελλοντικών συστημάτων, ικανών να βρουν θέση στην καθημερινότητα του ανθρώπου. Τέλος, επιχειρώντας ένα ακόμη βήμα προς στην κατεύθυνση μελλοντικών, ολοκληρωμένων εφαρμογών συναισθηματικής υπολογιστικής, επιχειρείται στα πλαίσια της διατριβής η εφαρμογή αρχών του χώρου στη διαδικασία ανάπτυξης διεπαφών αλληλεπίδρασης ανθρώπου-υπολογιστή, με στόχο την ευχαρίστηση των χρηστών και την αποφυγή πρόκλησης αρνητικών συναισθημάτων κατά την αλληλεπίδραση.
Θρησκευτικός και προσκυνηματικός τουρισμός στην Κύπρο
Authors: Ροδοσθένους Νίκος
Published: January 2014

Η εκπόνηση της διατριβής αυτής στοχεύει στη διαχρονική διερεύνηση καθώς και στην ανάπτυξη του Θρησκευτικού και Προσκυνηματικού Τουρισμού στην Κύπρο, έτσι ώστε να αυξηθούν οι επισκέψεις ξένων προσκυνητών και περιηγητών στο νησί. Αυτό θα έχει ως αποτέλεσμα, την προβολή και προστασία της πλούσιας πολιτιστικής και θρησκευτικής κληρονομιάς του νησιού. Από τα πολύ παλιά χρόνια διαπιστώνεται ότι η Κύπρος υπήρξε κέντρο λατρείας όχι μόνο για τους Κύπριους και τους Έλληνες, αλλά και για πολλούς άλλους λαούς της περιοχής, με αποτέλεσμα η διακίνηση όλων αυτών να δημιουργήσει στο νησί τις πρώτες ιεραποδημίες. Τα αρχαία κέντρα λατρείας, οι ναοί και τα ιερά αποτέλεσαν τη βάση για τη δημιουργία της πρώτης Χριστιανικής Εκκλησίας στη μεγαλόνησο και στην αύξηση του αριθμού των προσκυνητών και περιηγητών, συμβάλλοντας έτσι στην ανάπτυξη του Θρησκευτικού και Προσκυνηματικού Τουρισμού στο νησί. Μέσα από τις μαρτυρίες που κατατίθενται κυρίως από ξένους προσκυνητές και περιηγητές, αξιολογούνται οι σημαντικότερες πληροφορίες αναφορικά με την επιβίωση των διαφόρων μονών και εκκλησιών, καθώς και της θρησκευτικής και εκκλησιαστικής παράδοσης και κληρονομιάς του νησιού δια μέσου των αιώνων. Παρουσιάζονται, επίσης, επιλεκτικά παραδείγματα αγίων, γερόντων και οσίων μορφών που βίωσαν με ψυχωφελή και φιλοκαλικό τρόπο τις διάφορες ιεραποδημίες, αποτελώντας παράδειγμα προς μίμηση για τους σύγχρονους προσκυνητές, έτσι ώστε να αποβούν πνευματικά ωφέλιμες για αυτούς. Η πρωτοτυπία της εργασίας αυτής έγκειται στη θεώρηση της πνευματικής διάστασης του Θρησκευτικού και Προσκυνηματικού Τουρισμού μέσα από τη μεθοδολογία της καινοτόμου προσπάθειας, που έγινε με τη διεξαγωγή επιτόπιας έρευνας, στόχος της οποίας είναι να διερευνήσει σε ποιο βαθμό οι κάτοικοι της Κύπρου γνωρίζουν τις διάφορες εναλλακτικές μορφές τουρισμού, την επίδραση του εν λόγω τουρισμού και καταθέτουν τις απόψεις τους για τις βελτιώσεις που απαιτούνται για τη σωστή ανάπτυξη του Θρησκευτικού και Προσκυνηματικού Τουρισμού σε σχέση με το περιβάλλον, τα μοναστήρια, τους προσκυνηματικούς χώρους και την τουριστική βιομηχανία της Κύπρου. Η έρευνα αυτή, επίσης, φιλοδοξεί να αναδείξει την ποιμαντική διάσταση καθώς τις ωφέλειες που προκύπτουν, κυρίως τις πνευματικές, για τους προσκυνητές, τα μοναστήρια, τους τουριστικούς πράκτορες, την Εκκλησία και την τουριστική βιομηχανία γενικότερα. Τέλος, στην εργασία αυτή κατατίθενται προτάσεις και εισηγήσεις για την ποιμαντική διακονία της Εκκλησίας και παρουσιάζονται τα πορίσματα και τα συμπεράσματα έρευνας, τα οποία πέρα από την επιστημονική τους αξία, στοχεύουν επίσης στο να αναδείξουν τις θεολογικές, αλλά κυρίως τις ποιμαντικές και πνευματικές προεκτάσεις που έχει το φαινόμενο αυτό στον σύγχρονο κόσμο. Έτσι η δραστηριότητα αυτή καθίσταται ένας άριστος τρόπος και ένα άριστο μέσο πνευματικής και ιεραποστολικής διαποίμανσης του πληρώματος της Εκκλησίας, με απώτερο σκοπό τη σωτηρία του ανθρώπου, συμβάλλοντας στην ποιοτική και αποτελεσματική ανάπτυξη του Θρησκευτικού και Προσκυνηματικού Τουρισμού στο νησί, ιδιαίτερα μετά την τραγική δοκιμασία της Κύπρου με την τούρκικη εισβολή.
Συστήματα προτάσεων με πιθανοτικά μοντέλα θεμάτων
Authors: Χρηστίδης Κωνσταντίνος
Published: January 2014

H διδακτορική διατριβή τοποθετείται στον χώρο των συστημάτων αποφάσεων και ειδικότερα στην περιοχή των συστημάτων προτάσεων (recommender systems) όπου προτείνει την ανάπτυξη συστημάτων προτάσεων με χρήση πιθανοτικών μοντέλων θεμάτων (probabilistic topic models).Στο πλαίσιο της διατριβής πραγματοποιήθηκε βιβλιογραφική μελέτη στα γνωστικά πεδία της χρήσης τεχνικών μηχανικής μάθησης και της πιθανοτικής λανθάνουσας σημασιολογικής ανάλυσης (probabilistic latent semantic analysis) για την πραγματοποίηση προτάσεων. Στην παρούσα διατριβή διερευνάται η δυνατότητα για βελτιωμένα συστήματα προτάσεων στο εσωτερικό επιχειρήσεων, κοινοτήτων και στο εμπόριο με βάση λανθάνοντα θέματα.Παρουσιάζεται μία προσέγγιση για την ενσωμάτωση της υπάρχουσας γνώσης ενός πεδίου σε ένα σύστημα προτάσεων. Ακόμη, προτείνεται μια μεθοδολογία που εκμεταλλεύεται την εξαγωγή πιθανοτικών μοντέλων θεμάτων για την πλήρη και αποτελεσματική μοντελοποίηση της ικανότητας ενός εργαζομένου να αντιμετωπίσει ένα πρόβλημα. Περιγράφεται μια μεθοδολογία εξαγωγής προτιμήσεων για καταναλωτές σε υπεραγορές από ένα σύνολο δεδομένων με χρήση λανθανόντων θεμάτων. Τέλος, προτείνεται και αξιολογείται μια μεθοδολογία για την εκμετάλλευση του μη δομημένου κειμένου που βρίσκεται σε ηλεκτρονικές αγορές δημοπρασιών για την παραγωγή προτάσεων που απευθύνονται σε αγοραστές και πωλητές.Τα συστήματα προτάσεων που προτείνονται αξιολογήθηκαν με ενθαρρυντικά αποτελέσματα και παρουσίασαν κοινά χαρακτηριστικά: (1) μειώνουν τις διαστάσεις του προβλήματος και παρέχουν γρήγορα προτάσεις αφού έχει προηγηθεί η εξαγωγή των μοντέλων θεμάτων, (2) ικανοποιούν τις απαιτήσεις των χρηστών για ακρίβεια και ανάκληση των δεδομένων που τους ενδιαφέρουν, (3) τα θέματα που εξάγονται μπορούν να αποτελέσουν σημαντική πληροφορία για τον ιδιοκτήτη ή τον διαχειριστή του συστήματος.
Μοντελοποίηση και διαχείριση γνώσης της ηλεκτρονικής διακυβέρνησης
Authors: Σουρούνη Αικατερίνη-Μαρία
Published: January 2014

Αντικείμενο της παρούσας διδακτορικής διατριβής είναι η ανάπτυξη μιας ολοκληρωμένης μεθοδολογίας για τη μοντελοποίηση και διαχείριση της γνώσης ηλεκτρονικής διακυβέρνησης. Ένα τέτοιο σημασιολογικό, εννοιολογικό μοντέλο θα αποτελεί το «συνεκτικό ιστό» ανάμεσα στις θεμελιώδεις αλλά και εν δυνάμει οντότητες ηλεκτρονικής διακυβέρνησης (υπηρεσίες, έγγραφα, συστήματα, φορείς κλπ.) με απώτερο στόχο τη σημασιολογική ταύτιση εννοιών αλλά και την υποβοήθηση της καταγραφής, κατάταξης, αποθήκευσης και ανεύρεσης των σχετικών πληροφοριών από μεγάλο εύρος χρηστών και συστημάτων. Η προτεινόμενη μεθοδολογία βασίζεται σε μια οντολογία τεσσάρων επίπεδων αφαιρετικότητας, προκειμένου να μοντελοποιεί, να αποθηκεύει και να επιτρέπει την πρόσβαση στα μοντέλα γνώσης και ακολούθως να διαχειρίζεται το περιεχόμενο αυτών (στιγμιότυπα). Μια τέτοια προσέγγιση διευκολύνει οποιαδήποτε περαιτέρω ανάπτυξη και διαχείριση της γνώσης σε πολλαπλά επίπεδα. Ειδικότερα:1.Η σύλληψη της ιδέας για πολλαπλά επίπεδα αφαιρετικότητας προσδίδει στη μεθοδολογία την ικανότητα εφαρμογής σε πολλαπλά περιβάλλοντα και ομάδες χρηστών. Τεχνικές και επιχειρησιακές πτυχές της γνώσης ηλεκτρονικής διακυβέρνησης ενσωματώνονται σε ένα ενιαίο περιβάλλον διαχείρισης. Δομές δεδομένων και διαγράμματα ροής αντικαθίστανται από «διευρυμένα» σημασιολογικά μοντέλα δεδομένων και διαδικασιών.2.Αυτού του είδους η μοντελοποίηση γνώσης υπερτερεί σε σχέση με άλλα μοντέλα και εργαλεία αφού προτείνει ένα μοντέλο εξειδικευμένο στον τομέα της Ηλεκτρονικής Διακυβέρνησης, ενσωματώνοντας ταυτόχρονα λειτουργικότητες γενικών μετα-μοντέλων και εργαλείων (π.χ. OMG, Protégé), χωρίς αυτό να προϋποθέτει τον παραγκωνισμό διαχείρισης στιγμιότυπων και τη μονομερή προσκόλληση στη μοντελοποίηση και διαχείριση μετα-δεδομένων, όπως ισχύει στην πλειοψηφία των ήδη υπαρχουσών οντολογικών προσεγγίσεων.Η μεθοδολογία που παρουσιάζεται στο πλαίσιο της διατριβής υλοποιήθηκε υπό τη μορφή πληροφοριακού συστήματος και εφαρμόστηκε πιλοτικά στο Ελληνικό Πλαίσιο Παροχής Υπηρεσιών Ηλεκτρονικής Διακυβέρνησης και Πρότυπα Διαλειτουργικότητας.
Αξιοποίηση τροποποιημένων ολιγονουκλεοτιδίων στην ανάπτυξη μεθόδων μοριακής διαγνωστικής
Authors: Ηλιάδη Αλεξάνδρα
Published: January 2014

Σκοπός της παρούσας διατριβής ήταν η αξιοποίηση τροποποιημένων ολιγονουκλεοτιδίων για την ανάπτυξη μεθόδων μοριακής διαγνωστικής. Τα τροποποιημένα ολιγονουκλεοτίδιαχρησιμοποιούνται σε διάφορες μεθόδους ανίχνευσης για την αύξηση της ευαισθησίας αλλά και της πολλαπλότητας των προσδιορισμών. Στα πλαίσια της παρούσας εργασίας αναπτύχθηκαν μέθοδοι ανάλυσης υψηλής ευαισθησίας για την ανίχνευση ή/και ποσοτικό προσδιορισμό σωματικών μεταλλάξεων καθώς και μέθοδοι πολλαπλής ανίχνευσης γαμετικών μεταλλάξεων αξιοποιώντας τις δυνατότητες των τροποποιημένων ολιγονουκλεοτιδίων. […]
Μελέτη αντιοξειδωτικών ιδιοτήτων ελαίων με αναλυτικές φασματοχημικές τεχνικές
Authors: Χριστοδουλέας Διονύσιος
Published: January 2014

Η διατριβή αυτή ασχολείται με την ανάπτυξη και επικύρωση φασματοχημικών αναλυτικών μεθόδων εκτίμησης των αντιοξειδωτικών ιδιοτήτων εδώδιμων ελαίων. Τα έλαια και ιδιαιτέρως τα ελαιόλαδα είναι γνωστό ότι εμφανίζουν ισχυρές αντιοξειδωτικές ιδιότητες. Όλες οι μέθοδοι που αναφέρονται στη βιβλιογραφία εκτιμούν την αντιοξειδωτική ικανότητα υδρόφιλων εκχυλισμάτων ελαίων. Σπάνιες είναι οι αναφορές για μεθόδους εκτίμησης της ολικής αντιοξειδωτικής ικανότητας των ελαίων ή των λιπόφιλων εκχυλισμάτων αυτών και οι αναφορές αυτές είναι κυρίως πειράματα οξειδωτικής σταθερότητας με έμμεσο και εμπειρικό υπολογισμό της αντιοξειδωτικής ικανότητας. Κύρια αιτία για την έλλειψη μεθόδων προσδιορισμού της ολικής αντιοξειδωτικής ικανότητας εδώδιμων ελαίων είναι η δυσκολία εύρεσης κατάλληλου διαλύτη που να διαλυτοποιεί το έλαιο αλλά και τα αντιδραστήρια που χρησιμοποιούνται στη μέθοδο χωρίς να σχηματίζονται κολλοειδή διαλύματα.Στα πλαίσια αυτής της εργασίας αναπτυχθήκαν και επικυρώθηκαν οι παρακάτω εννέα αναλυτικές φασματοχημικές μέθοδοι εκτίμησης των αντιοξειδωτικών ιδιοτήτων ελαίων: (α) μια τροποποιημένη μέθοδος DPPH, (β) μια τροποποιημένη μέθοδος ABTS, (γ) μια τροποποιημένη μέθοδος CUPRAC, (δ) μια τροποποιημένη μέθοδος Fe-φαινανθρολίνης, ε) μια χημειοφωταυγειομετρική μέθοδος συνεχούς ροής (FIA-CL) βασισμένη στη χημειοφωταυγειομετρική αντίδραση της λουσιγενίνης με αλκαλικό διάλυμα υπεροξειδίου του υδρογόνου, στ) μια φθορισμομετρική μέθοδος βασισμένη στην εκπομπή φθορισμού της Ν-μεθυλοακριδόνης που παράγεται από την αντίδραση της λουσιγενίνης με αλκαλικό διάλυμα υπεροξειδίου του υδρογόνου, ζ) μια χημειοφωταυγειομετρική μέθοδος συνεχούς ροής (FIA-CL) βασισμένη στη αντίδραση της λουμινόλης με αλκαλικό διάλυμα υπεροξειδίου του υδρογόνου, και η) δύο χημειοφωταυγειομετρικές μεθόδους βασισμένες στην αντίδραση των οξαλικών εστέρων με το υπεροξείδιο του υδρογόνου. Οι μέθοδοι που αναπτύχθηκαν χρησιμοποιήθηκαν για την εκτίμηση της αντιοξειδωτικής ικανότητας προτύπων ουσιών και εδώδιμων ελαίων καθώς και στην εκτίμηση της αντιοξειδωτικής ικανότητας του λιπόφιλου και υδρόφιλου τμήματος αυτών. Τα αποτελέσματα που ελήφθησαν συγκρίθηκαν και σχολιάστηκαν.
Management of network and energy resources in cognitive and self-organizing wireless networks
Authors: Κουσαρίδας Απόστολος
Published: January 2014

Στην παρούσα διατριβή προτείνεται μια καινοτόμος λύση για το δυναμικό έλεγχο του μεγέθους αλλά και της διαμόρφωσης ενός ασύρματου αυτο-οργανωμένου δικτύου, με σκοπό την αποτελεσματική χρησιμοποίηση των δικτυακών πόρων και την εξοικονόμηση ενέργειας. Αρχικά, παρουσιάζεται η αρχιτεκτονική ενός αυτό-οργανώμενου δικτύου, η οποία βασίζεται στην ύπαρξη του γνωσιακού κύκλου. Κεντρική ιδέα της διατριβής είναι η οργάνωση των ασύρματων σταθμών βάσης σε συστάδες, οι οποίες διευκολύνουν το συντονισμό και τη τοπική διαχείριση των γνωσιακών διαχειριστών που είναι εγκατεστημένοι στα ασύρματα σημεία πρόσβασης. Σε κάθε σχηματιζόμενη συστάδα, ο επικεφαλής παρακολουθεί το επίπεδο χρησιμοποίησης των διαθέσιμων πόρων καθώς επίσης και τις αλλαγές στην καταναλισκόμενη ενέργεια, τόσο στην πλευρά των σταθμών βάσης όσο και σε αυτή των συσκευών των χρηστών. Αξιολογώντας τις παραπάνω πληροφορίες, επιλέγεται η κατάλληλη ενέργεια αναδιαμόρφωσης. Συγκεκριμένα, προτείνεται ένα σχήμα για τη δυναμική απενεργοποίηση ή ενεργοποίηση σταθμών βάσης με στόχο την εξοικονόμηση ενέργειας στην πλευρά του δικτύου και τη λελογισμένη χρήση των ραδιο-πόρων. Επιπλέον, εισάγονται αλγόριθμοι για την ανακατανομή των επιλεγμένων καναλιών/συχνοτήτων καθώς και το σχηματισμό μονοπατιών που αποτελούνται από πολλά άλματα, έχοντας ως ενδιάμεσους κόμβους (ή αναμεταδότες) συσκευές χρηστών. Η εξοικονόμηση στην καταναλισκόμενη ενέργεια που επιτυγχάνεται με τη χρήση του προτεινόμενου σχήματος, τόσο στην πλευρά των σταθμών βάσης όσο και των συσκευών του χρήστη, αξιολογείται μέσω πειραμάτων προσομοίωσης. Στη συνέχεια προτείνεται και αποτιμάται ένα αλγοριθμικό σχήμα για το συντονισμό των διαφόρων αναδιαμορφώσεων που προκύπτουν ταυτόχρονα από διαφορετικά προβλήματα αυτο-βελτίωσης σε έναν ή περισσότερους γνωσιακούς διαχειριστές. Σκοπός είναι ο εντοπισμός και η επίλυση συγκρούσεων στις αναδιαμορφώσεις που ενεργοποιούνται καθώς και η συνολικά καλύτερη απόδοση του δικτύου, επιδιώκοντας τη μικρότερη δυνατή αρνητική επίδραση στις υπόλοιπες μετρικές απόδοσης. Τέλος, στα πλαίσια ενός αυτό-διαχειριζόμενου δικτύου, το οποίο ανήκει σε έναν πάροχο, εισάγεται ένα αλγοριθμικό πλαίσιο για την ενίσχυση της αποτελεσματικότητας των γνωσιακών διαχειριστών. Το εν λόγω πλαίσιο χρησιμοποιήθηκε για τη βελτίωση της ποιότητας της υπηρεσία μεταφοράς φωνής μέσω διαδικτύου σε ένα ασύρματο δίκτυο ευρείας περιοχής, ενώ η αποτίμηση της απόδοσής του έγινε στην πειραματική πλατφόρμα FIRE Panlab.
Μελέτη διδακτικών δράσεων για τη διδακτική της φυσικής μέσω καταγραφής και αποτίμησης
Authors: Πιερράτος Θεόδωρος
Published: January 2014

Η διατριβή αυτή προέκυψε από την ανάγκη βελτίωσης της αποτελεσματικότητας της διδασκαλίας της Φυσικής τόσο στην Τριτοβάθμια όσο και στη Δευτεροβάθμια εκπαίδευση, όπως συνεπάγεται από δεδομένα διεθνών ερευνών. Η βασική υπόθεση της έρευνάς μας ήταν ότι η βελτίωση αυτή μπορεί να επιτευχθεί μέσω της παιδαγωγικής αναπλαισίωσης της παραδοσιακής διδασκαλίας, με την υιοθέτηση μαθητοκεντρικών περιβαλλόντων ενεργούς μάθησης και την αξιοποίηση διαδραστικής εκπαιδευτικής τεχνολογίας. Έτσι, το βασικό κορμό της διατριβής αποτέλεσε ο σχεδιασμός, η ανάπτυξη, η εφαρμογή και η αποτίμηση μεθόδων διδασκαλίας με την ενσωμάτωση και την αξιοποίηση ενός συστήματος απόκρισης (Classroom Response System - κλίκερς). Η υιοθέτηση/επιλογή του συστήματος απόκρισης έγινε επειδή αφενός προσφέρει δυνατότητες καταγραφής και παροχής ανάδρασης, σε πραγματικό χρόνο, δεδομένων τα οποία σχετίζονται με τη μαθησιακή διαδικασία και αφετέρου, επειδή η ίδια η χρήση του υποστηρίζεται διεθνώς ότι λειτουργεί καταλυτικά στη δημιουργία μαθησιακού περιβάλλοντος που προάγει την αποτελεσματικότητα της διδασκαλίας της Φυσικής. Η παιδαγωγική προσέγγιση που υιοθετήθηκε στηρίχθηκε, σε ό,τι αφορά τη γνωστική διάσταση, στη θεωρία του εποικοδομητισμού, σε ό,τι αφορά την κοινωνική διάσταση στο έργο του Vygotsky και στο ρόλο της συζήτησης στην εκπαιδευτική διαδικασία, και σε ό,τι αφορά την ψυχολογική διάσταση στη σημασία των κινήτρων και των μηχανισμών αυτορυθμιζόμενης μάθησης. Στο πλαίσιο της διατριβής αναπτύχθηκαν εκπαιδευτικά σενάρια για τη διδασκαλία εννοιών της Φυσικής στην Τριτοβάθμια αλλά και στη Δευτεροβάθμια εκπαίδευση. Ακολουθήθηκαν διάφορες παιδαγωγικές προσεγγίσεις οι οποίες αν και βασίστηκαν στη στρατηγική της διδασκαλίας μεταξύ ομότιμων επέκτειναν τη μέθοδο αυτή λαμβάνοντας υπόψη βασικές παιδαγωγικές αρχές της ενεργούς μάθησης αλλά και σύγχρονα πορίσματα των ερευνών στη διδακτική της Φυσικής. Για την αποτίμηση της αποτελεσματικότητας των διδακτικών παρεμβάσεων υπολογίστηκε ο δείκτης κέρδους g, έγινε εφαρμογή της μεθόδου ανάλυσης συγκέντρωσης, ενώ κατά περίπτωση υπολογίστηκαν στατιστικοί συντελεστές συσχέτισης. Σύμφωνα με τα αποτελέσματα της έρευνάς μας επιβεβαιώνονται τα πορίσματα της διεθνούς βιβλιογραφίας ενώ ταυτόχρονα αναδεικνύεται η δυναμική των συστημάτων απόκρισης ως εργαλείων που μπορούν να βελτιώσουν τη μαθησιακή διαδικασία τόσο στην Τριτοβάθμια όσο και στη Δευτεροβάθμια εκπαίδευση.
Μοντελοποίηση και έλεγχος μίκρο/νάνο ρομποτικών συστημάτων
Authors: Τσουκαλάς Αθανάσιος
Published: January 2014

Η παρούσα διδακτορική διατριβή έχει ως κύριο αντικείμενο μελέτης την μοντελοποίηση και έλεγχο ενός μικρορομποτικού βραχίονα αναλυόμενου σε σφαιρικά πεπερασμένα στοιχεία σε περιβάλλον με εξωτερικές δυνάμεις Van Der Waals και συνυπολογίζοντας την τριβή. Τα κύρια σημεία είναι η εισαγωγή των εξωτερικών δυνάμεων στο μοντέλο του μικρορομπότ, η δημιουργία προσαρμοστικού ελέγχου για την επίτευξη ακολουθίας τροχιάς με αναγνώριση και ακύρωση των ισχυρών μεταβαλλόμενων εξωτερικών δυνάμεων, η αναγνώριση της θέσης και η αποφυγή εμποδίων σε άγνωστο περιβάλλον κλίμακας μικρομέτρων και ο καθορισμός τροχιάς για προσέγγιση σημείων στον χώρο εργασίας του μικρορομπότ. Προτείνεται επίσης ένα σύστημα επενέργησης σε διάταξη τένοντα με νανοκαλώδια και γίνεται μελέτη της αντοχής του σε σχέση με τις μέγιστες δυνάμεις-ροπές που παρουσιάζονται κατά τον έλεγχο. Για την αναγνώριση των εξωτερικών δυνάμεων δοκιμάζονται διαφορετικά είδη εκτιμητών και εξετάζεται η απόδοσή τους στο συνολικό σύστημα. - See more at: http://nemertes.lis.upatras.gr/jspui/handle/10889/5706#sthash.ibBNTqWx.dpuf
Translating culture-specific references on Greek television
Authors: Γουλέτη Αικατερίνη
Published: January 2014

The treatment of culture specific utterances is said to be one of the most challenging tasks for any translator. In the case of subtitling, there are special idiosyncratic features that render the particular task even more demanding. The subtitler has to take a wide range of parameters into consideration ranging from the polymedial nature of the medium to the functionality of each utterance within the audiovisual product. Each parameter works as a confining or aiding framework for the subtitling act and ultimately determines the range of choices and possible alternatives for the adoptable strategies. This thesis attempts to outline these additional parameters, posed by subtitling, in a diachronic perspective. Examples of culture specific references will be drawn, among others, from two different sets of subtitles written for a very popular TV series (Beverly Hills 90210) broadcast by two Greek TV channels with a twenty-year time gap. The existence of these parallel translations provide the ground for a contrastive study which yields interesting insights as to the variation of translation strategies adopted by professionals. The different renderings of the culture-specific utterances are juxtaposed to serve the overriding objective of comparing the numerical findings with the strategies used for different cultural groupings. The question on whether and if so to what extent and towards what direction has the treatment of culture specific utterances changed in the course of time, will be dealt with in this thesis.
Φαρμακολογική προσέγγιση της μνήμης
Authors: Τσιτσιρίγκου Σταυρούλα
Published: January 2014

Μελέτες υποδηλώνουν ότι η ενεργοποίηση του υποδοχέα 5ΗΤ1Α της σεροτονίνης αναστέλλει τις γνωσιακές λειτουργίες. Η παρούσα μελέτη σχεδιάστηκε με σκοπό να διερευνηθεί ο ρόλος του υποδοχέα 5ΗΤ1Α της σεροτονίνης στην αναγνωριστική μνήμη. Για το σκοπό αυτό, χορηγήθηκαν σε επίμυες ο 5ΗΤ1Α αγωνιστής 8-OH-DPAT και ο 5ΗΤ1Α ανταγωνιστής WAY 100635 και αξιολογήθηκε η δράση τους επί της μνήμης, χρησιμοποιώντας την πειραματική διαδικασία της αναγνώρισης νέου αντικειμένου. Επιπροσθέτως, διερευνήθηκε η πιθανή εμπλοκή του νιτρεργικού συστήματος στη δράση των υποδοχέων 5ΗΤ1Α, χρησιμοποιώντας την ίδια συμπεριφορική τεχνική. Σε μια πρώτη μελέτη δόσης-απάντησης, χορήγηση της 8-OH-DPAT (0.1 και 0.3 mg/kg, υποδόρεια) προκάλεσε δοσοεξαρτώμενα ελλείμματα αναγνωριστικής μνήμης. Χορήγηση του WAY 100635 (0.3 και 1 mg/kg, ενδοπεριτοναϊκά) ανταγωνίστηκε επιτυχώς τα γνωσιακά ελλείμματα που προκάλεσε η χορήγηση της 8-OH-DPAT στους επίμυες. Ο δότης του ΝΟ, μολσιδομίνη (2 και 4 mg/kg, ενδοπεριτονϊακά), εξάλειψε τα ελλείμματα αναγνωριστικής μνήμης που προκάλεσε η υψηλή δόση της 8-OH-DPAT (0.3 mg/kg). Τα ευρήματα μας αυτά καταδεικνύουν ότι α) ο υποδοχέας 5ΗΤ1Α εμπλέκεται στην αναγνωριστική μνήμη και β) ότι ο παράγοντας ΝΟ επηρεάζει την δράση του υποδοχέα 5ΗΤ1Α στη μάθηση και τη μνήμη.
Μελέτη της σειράς λεπτών υμενίων FePt: X (X=C, SiO2) για επίτευξη συνθηκών που υποστηρίζουν πυκνότητες μαγνητικής εγγραφής μερικών Tbit/in
Authors: Γιαννόπουλος Γεώργιος
Published: January 2014

Στην μελέτη, κατανόηση και έλεγχο των φυσικών ιδιοτήτων των μαγνητικών υλικώνσε επίπεδο νανοκλίμακας στηρίζεται πλήθος τεχνολογικών εφαρμογών σε διάφοραεπιστημονικά πεδία. Ανάλογα με την διαδικασία παρασκευής παρέχεται δυνατότηταδιαμόρφωσης της μικροδομής ώστε να παρουσιάζονται οι επιθυμητές δομικές καιμαγνητικές ιδιότητες.Στην παρούσα εργασία χρησιμοποιείται η τεχνική της εναπόθεσης λεπτών υμενίωνυπό υψηλό κενό με στόχο την δημιουργία συστημάτων που βρίσκουν εφαρμογήστους τομείς κυρίως της μαγνητικής εγγραφής πληροφορίας. Σε αυτό το πλαίσιο γιατην αύξηση της πυκνότητας εγγραφής πληροφορίας απαιτείται η μείωση τωνδιαστάσεων των μαγνητικών δομών σε τάξη μεγέθους κάτω των 10nm με παράλληληδιατήρηση της θερμικής ευστάθειας, που εξασφαλίζεται από την ύπαρξη υψηλήςμαγνητοκρυσταλλικής ανισοτροπίας. Επιπλέον η δυνατότητα επίτευξης κάθετηςμαγνητικής ανισοτροπίας θεωρείται απαραίτητη, ενώ από το φάσμα των μαγνητικώνυλικών υψηλής τιμής σταθεράς μαγνητοκρυσταλλικής ανισοτροπίας Ku επιλέχθηκε τοδιμεταλλικό κράμα FePt με Ku της τάξης των 6 MJ/m3. Ο έλεγχος των μαγνητικώνιδιοτήτων, ιδίως του πεδίου αντιστροφής αποτελεί στόχο της μελέτης ώστε ηπληροφορία να θεωρείται διαχειρίσιμη με βάση τις δυνατότητες των μαγνητικώνκεφαλών σκληρών δίσκων.Πραγματοποιήθηκαν εναποθέσεις FePt επί κρυσταλλικού MgO ώστε να μελετηθούνοι δομικές και μαγνητικές ιδιότητες όπως επίσης και υβριδικές δομές FePt fct/FePtfcc ή Co φάσης για την διερεύνηση φαινομένων σύζευξης-ανταλλαγής.Παρουσιάζεται η τεχνική του ελέγχου του συνεκτικού πεδίου μέσω τηςαλληλεπίδρασης φάσης fct με υμένιο βαθμιαία μειούμενης μαγνητοκρυσταλλικήςανισοτροπίας, με εναπόθεση υπό μεταβλητή θερμοκρασία, τόσο πειραματικά όσο καιμε την χρήση μικρομαγνητικής προσέγγισης και προσομοίωσης. Λόγωοικονομοτεχνικών παραμέτρων ιδιαίτερα σημαντική θεωρείται η ανάπτυξη υμενίωνσε άμορφο υπόστρωμα, οπότε τεχνογνωσία που αποκτήθηκε στις εναποθέσεις επίυποστρώματος MgO μεταφέρθηκε σε υπόστρωμα γυαλιού. Παρασκευάστηκαν υμένιασε άμορφα υποστρώματα με την χρήση κατάλληλων υποκείμενων υμενίων(underlayers) Ag, CrRu και MgO όπου επιτεύχθηκε κάθετη ανισοτροπία στηνμαγνήτιση του συστήματος. Στα πλαίσια της προσπάθειας ελέγχου της μικροδομής και των μαγνητικών ιδιοτήτων επιχειρήθηκε ταυτόχρονη εναπόθεση FePt και C ήSiO2 επιτυγχάνοντας μειωμένου μεγέθους απομονωμένους σχηματισμούς με μικρήδιασπορά μεγεθών παράλληλα με την δυνατότητα ελέγχου του συνεκτικού πεδίου.